Public procurement notice: Prior Information Notice Without Call For Competition
Published: 2025-06-11
Buyer: HUS-yhtymä
Country: FI
Region: FI1B1
Contract type: Supplies
CPV classification: 33000000 | 33100000 | 33140000: Medical consumables | 33141000: Disposable medical supplies | 33170000: Anaesthesia and resuscitation
Submission deadline: 2025-08-04

Technical requirements: Tällä tietopyynnöllä HUS-yhtymä (jäljempänä HUS) käynnistää markkinakartoituksen tulevaa hankintaa varten. Tämän ennakkoilmoituksen tavoitteena on löytää alalla toimivia tarjoajia, saada tietoa markkinoilla olevista ratkaisuista sekä tiedottaa tulevan hankinnan suunnitelmista.

HANKINNAN KOHDE
Hankinnan kohteena ovat tämän ilmoituksen julkaisuhetken tietojen mukaisesti mm. seuraavat tuoteryhmät:
- 3-tiehanat, venttiilitulpat ja korkit
- Kanyylit
- PICC, Midline ja keskuslaskimokatetrit, napakatetrit ja keuhkovaltimokatetrit
- Nenämahaletkut ja syöttöletkut
- Letkustot ja jatkoletkut

Tuoteryhmät on tarkemmin kuvattu ilmoituksen liitteessä, joka löytyy sähköisestä tarjousportaalista. Katso ilmoituksen kohta "Osallistuminen".

YHTEISHANKINTA
Hankinta tullaan todennäköisesti toteuttamaan hankintarenkaana, jossa HUSin lisäksi on mukana esim. muita hyvinvointialueita. Yhteishankinnan tiedot täsmentyvät myöhemmin hankinnan valmistelun edetessä.

OHJEET TIETOPYYNTÖÖN VASTAAMISEEN
Pyydämme tutustumaan tämän tietopyynnön liitteeseen "Tietopyyntö - anestesiatarvikkeet 2" ja toimittamaan vastaukset liitteessä esitettyihin kysymyksiin. Liite löytyy Cloudia-toimittajaportaalista. Linkki portaaliin on saatavilla ennakkoilmoituksen 'Osallistuminen'-sivulla osoitteessa www.hankintailmoitukset.fi. TED-tietokannassa linkki löytyy ennakkoilmoituksen kohdasta 'Hankinta-asiakirjat'. 

Vastauksenne yhteydessä voitte liittää mukaan myös esitteitä tuotteista, joita teillä on valikoimissanne.

Vastaukset tulee toimittaa viimeistään 4.8.2025 klo 16:00 (GMT+2) sähköpostiosoitteeseen kilpailutus.tiimi@hus.fi. Sähköpostin otsikossa tulee mainita: "Tietopyyntö ANE2"/tarjoajan nimi".

MARKKINAVUOROPUHELU
HUS voi harkintansa mukaan ehdottaa tarkentavia markkinavuoropuhelukeskusteluja tähän ilmoitukseen vastanneiden kanssa, ainakin niiden tarjoajien kanssa, joilla on laajin tuotevalikoima. HUS voi alkaa varata aikoja tapaamisiin sitä mukaa kun vastauksia tähän tietopyyntöön saadaan, jo heinäkuun aikana. Tapaamiset voivat ajoittua elo-syyskuulle 2025.

TIETOA MENETTELYSTÄ
HUS tulee julkaisemaan tarjouskilpailut HUSin dynaamisessa hankintajärjestelmässä "Anestesia- ja tehohoidon tarvikkeet DPS (HUS 325-2020)", Hilma-numero 2023-137567, linkki https://www.hankintailmoitukset.fi/en/public/procurement/38031/notice/137567/overview.
Tarjoajia, jotka eivät vielä ole liittyneet mukaan DPS:ään, pyydetään hyvissä ajoin jättämään osallistumishakemus järjestelmään. Tarjouskilpailuihin ei voi tarjota, jollei ole tehnyt hakemusta ja hyväksytty mukaan dynaamiseen hankintajärjestelmään.

AIKATAULU
HUS tulee julkaisemaan tämän kokonaisuuden tarjouspyynnöt dynaamisen hankintajärjestelmän sisäisinä kilpailutuksina arviolta joulu-tammikuussa 2025-2026.

HUOM.
Tämä ilmoitus ei ole tarjouspyyntö. Pyydämme huomioimaan, että hankinta on suunnittelun alkuvaiheessa, ja suunnitelmat sekä hankinnan kohde aikatauluineen voivat vielä muuttua. Tässä ilmoituksessa kerrotaan ne tiedot, jotka hankintayksiköllä on tiedossaan ilmoituksen laatimishetkellä. Hankinnan kohde ja aikataulu voivat muuttua olennaisestikin.

Tietopyyntö ei velvoita hankintayksikköä toteuttamaan varsinaista hankintaa, vaan mahdollisen hankintamenettelyn käynnistämisestä päätetään erikseen. Tietopyyntö eikä siihen annetut vastaukset sido kumpaakaan osapuolta. Tietopyyntöön vastaaminen ei vaikuta tarjoajan asemaan tulevassa tarjouskilpailussa.

Tietopyyntöön vastaamisesta aiheutuvat kustannukset jäävät vastaajan vastuulle, eikä HUS maksa korvauksia tietopyyntöön vastaamisesta tai hankintamenettelyyn osallistumisesta.
Suorituspaikka täsmentyy myöhemmin kun yhteishankinnassa mukana olevien yksiköiden tiedot täsmentyvät.